wickkiey/tamil-wikipedia-chunked huggingface dataset:
# இருதயநாத் மங்கேசுகர்

## தொழில்

இவர், தனது இசை வாழ்க்கையை 1955இல் வெளியான *ஆகாஷ் கங்கா* என்ற மராத்தித் திரைப்படத்தின் மூலம் தொடங்கினார். அதிலிருந்து, *சன்சார், சானி, ஹா கெல் சவல்யாஞ்சா, ஜானகி, ஜெய்த் ரீ ஜெய்த், அம்பார்த்தா, நிவ்துங்* போன்ற பல்வேறு மராத்தி படங்களுக்கும், ஒரு சில பாலிவுட் படங்களுக்கும் இசையமைத்துள்ளார்; அவற்றில் மிகவும் குறிப்பிடத்தக்கப் படங்களாக *சுபா, லெக்கின் ... மற்றும் மாயா மெம்சாப்* ஆகியவற்றைக் கூறலாம்.  
இவர் பணி மிகவும் தேர்ந்தெடுக்கப்பட்டது. மராத்தி மற்றும் இந்தி மொழிகளில் பாடல்களை இயற்றியுள்ளார். இவரது பாடல்கள் பெரும்பாலும் சிக்கலான மீட்டர்களைக் கொண்டுள்ளன. விநாயக் தாமோதர் சாவர்க்கரின் *சாகரா பிரன் தலமலாலா* என்ற கவிதைக்கு இவரது இசை குறிப்பிடத்தக்கது. மராத்தி இலக்கியத்தில் மிகவும் பிரபலமான கவிஞர்களில் ஒருவரான ஞானேஷ்வரின் இசையமைப்புகளைக் கொண்ட இவரது 1982 இசைத் தொகுப்பான் ஞானேஸ்வர் மௌலி, மராத்தியில் நவீன பக்தி இசைக்கு வழியமைத்தது.  
*தூர்தந்தி என்ற* தூர்தர்ஷன் இசை நாடகத்திற்கும் இவர் இசையமைத்தார். இவர், நாட்டுப்புறப் பாடல்களையும் இயற்றியுள்ளார்.
# இருதயநாத் மங்கேசுகர்

## விருதுகள்

இந்தியக் குடியரசுத் தலைவரின் மதிப்புமிக்க தேசிய திரைப்பட விருது, மகாராட்டிரா மாநிலத்தின் லதா மங்கேஷ்கர் விருது, சிறந்த பாடகர் மற்றும் இசை இயக்குநர் / இசையமைப்பாளருக்கான ஏழு மகாராட்டிரா மாநில விருதுகள் போன்ற பல விருதுகளை இவர் தனது வாழ்க்கையில் பெற்றுள்ளார்.  
பீம்சென் ஜோஷி, பண்டிட் ஜஸ்ராஜ் ஆகியோரின் கைகளால் இவருக்கு பண்டிட் பட்டம் வழங்கப்பட்டது. இந்திய அரசு இவருக்கு பத்மசிறீ விருதினை 2009 ஆண்டில் வழங்கியது.
# விவசாய விளைபொருள் வியாபாரம் மற்றும் வர்த்தக (மேம்பாடு மற்றும் எளிமைப்படுத்துதல்) சட்டம், 2020

**விவசாய விளைபொருள் வியாபாரம் மற்றும் வர்த்தக (மேம்பாடு மற்றும் எளிமைப்படுத்துதல்) சட்டம், 2020** விவசாய உற்பத்தி சந்தைக் குழு (ஏபிஎம்சி) சந்தைகள் மற்றும் மாநில ஏபிஎம்சி சட்டங்களின் கீழ் அறிவிக்கப்பட்ட பிற சந்தைகளின் வளாகங்களுக்கு அப்பாலும் விவசாயிகள் தங்களின் உற்பத்திப் பொருட்களை மாநிலங்களுக்கு உள்ளும் மற்றும் மாநிலங்களுக்கு இடையேயான வர்த்தகத்தை அனுமதிக்கிறது .  
பண்ணை வாயில்கள், தொழிற்சாலை வளாகங்கள், கிடங்குகள், களஞ்சியம் மற்றும் குளிர் களஞ்சியங்கள் போன்ற "வெளிப்புற வர்த்தக பகுதிகளில்" வர்த்தகம் செய்ய இந்தச் சட்டம் அனுமதிக்கிறது. முன்னதாக, விவசாய வர்த்தகத்தை ஏபிஎம்சி யார்டுகள் / மண்டிகளில் மட்டுமே வணிகத்தினை நடத்த முடியும்.
# விவசாய விளைபொருள் வியாபாரம் மற்றும் வர்த்தக (மேம்பாடு மற்றும் எளிமைப்படுத்துதல்) சட்டம், 2020

## பின்னணி

விவசாய விளைபொருள் வியாபாரம் மற்றும் வர்த்தக (மேம்பாடு மற்றும் எளிமைப்படுத்துதல்) சட்டம், 2020 விவசாயிகளுக்கு (அதிகாரமளித்தல் மற்றும் பாதுகாப்பு),விலையுறுதி ஒப்பந்தம் மற்றும் விவசாய சேவை உடன் மத்திய அமைச்சரவையால் 2020 ஜூன் 5 அன்று அறிவிக்கப்பட்டது.  
மக்களவையில் இந்த மசோதா 17 செப்டம்பர் 2020 அன்றும் மற்றும் மாநிலங்களவை 20 செப்டம்பர் 2020 அன்று இந்த மசோதவிற்கு ஒப்புதல் அளித்தது.
# அப்துல்லாதீப் அல் மஹ்மூத்

**அப்துல்லாதீப் அல் மஹ்மூத்** (Abdullatif Al-Mahmood) ஓர் பஹ்ரைன் அரசியல்வாதி மற்றும் மருத்துவர். இவர் சன்னி அரபு வம்சாவளியைச் சேர்ந்தவர்.
# அப்துல்லாதீப் அல் மஹ்மூத்

## செயல்பாடுகள்

1992 ஆம் ஆண்டில், இவர் எழுச்சி மனுவில் கையெழுத்திட்டார் இது இரண்டு வாரங்கள் தடுத்து வைக்கப்பட்டிருந்த பஹ்ரைன் நாடாளுமன்ற துணைத் தலைவரான இவரை விடுவிக்க கோரும் உடன்படிக்கையாகும். இவர் விடுவிக்கப்பட்டதைத் தொடர்ந்து, மனு வேறு இலக்குகளை எடுத்துள்ளது என்று வாதிடுவதிலிருந்து இவர் விலகினார். பின்னர் இவர் அரசியல்செயல்பாட்டில் இருந்து விலகி பஹ்ரைன் பல்கலைக்கழகத்தில் மருத்துவராக பணியாற்றினார்.
# அப்துல்லாதீப் அல் மஹ்மூத்

## அரசியலுக்குத் திரும்புதல்

2011 ஆம் ஆண்டில் தொடங்கிய பஹ்ரைன் போராட்டங்களின் போது, இவர் அரசாங்க சார்புடைய தேசிய ஒற்றுமையைத் திரட்டிய தலைவராகத் தோன்றினார். இவர் ஃபதே மசூதி சட்டசபைக்கு தலைமை தாங்கினார். மேலும் சன்னிகளின் கோரிக்கைகளை ஒருங்கிணைத்தார்.
# மை பின்த் முகம்மது அல் கலீஃபா

**மை** **பின்த் முகம்மது அல் கலீஃபா** (Mai bint Mohammed Al Khalifa) ஓர் பஹ்ரைன் அரசியல்வாதி மற்றும் அமைச்சர் ஆவார்.
# மை பின்த் முகம்மது அல் கலீஃபா

## பணிகள்

இவர் 2009 ஆம் ஆண்டில் பஹ்ரைனில் தகவல் துறை அமைச்சராக நியமிக்கப்பட்டார். பஹ்ரைனில் தகவல் அமைச்சராக நியமிக்கபட்ட முதல் பெண் இவர். மேலும் இவர் உலக பாரம்பரியத்திற்கான அரபு பிராந்திய மையத்தின் குழுவின் தலைவராகவும், கலாச்சாரம் மற்றும் தொல்பொருட்களுக்கான பஹ்ரைன் ஆணையத்தின் தலைவராகவும் உள்ளார். இவர் பஹ்ரைன் கலாச்சார அமைச்சராக பணியாற்றியுள்ளார்.  
2014 ஆம் ஆண்டில் ஃபோர்ப்ஸ் மத்திய கிழக்கு நாடுகளின் மிக சக்திவாய்ந்த அரபு பெண்களின் பட்டியலில் இவர் பெயர் ஆறாவது இடத்தில் பட்டியலிடப்பட்டது. இவர் 2014 ஆம் ஆண்டு பிப்ரவரியில் பாரம்பரிய இடங்களில் பார்வையிட்டார் மற்றும் அதை புதுப்பிப்பதற்கான திட்டங்களை முன்மொழிந்தார். கலாச்சார அமைச்சராக இவர் பஹ்ரைனில் உள்ள கலைஞர்களை ஊக்குவிக்க பணியாற்றியுள்ளார்.  
2015 ஆம் ஆண்டு அக்டோபர் 21 அன்று நியூயார்க் நகரில் நடைபெற்ற உலக நினைவுச்சின்ன நிதியத்தின் 50 வது ஆண்டுவிழாவில், பஹ்ரைனின் நினைவுச்சின்னங்களையும் கலாச்சாரத்தையும் பாதுகாப்பதில் இவர் வகித்த பங்கிற்காக இவருக்கு "வாட்ச் விருது" வழங்கப்பட்டது. 2017 ஆம் ஆண்டில் ஐக்கிய நாடுகள் சபையின் உலக சுற்றுலா அமைப்பு (UNWTO) சர்வதேச அபிவிருத்திக்கான நிலையான சுற்றுலா ஆண்டின் சிறப்பு தூதராக நியமிக்கப்பட்டது.
# தீனநாத் மங்கேசுகர்

பண்டிட் **தீனநாத் மங்கேசுகர்** (Deenanath Mangeshkar) ( 29 திசம்பர் 1900 - 24 ஏப்ரல் 1942) இவர் ஒரு பிரபலமான மராத்தி நாடக நடிகரும், புகழ்பெற்ற இசை நாடகக் கலைஞரும், இந்துஸ்தானி இசைப் பாடகருமாவார். இவர், பிரபல பாடகர்களான லதா மங்கேசுகர், ஆஷா போசுலே, மீனா கதிகர், உஷா மங்கேசுகர் மற்றும் இசையமைப்பாளர் இருதயநாத் மங்கேசுகர் ஆகியோரின் தந்தை ஆவார்.
# தீனநாத் மங்கேசுகர்

## பின்னணி

பண்டிட் தினா என பிரபலமாக அழைக்கப்படும் தீனநாத் மங்கேசுகர் (பிறப்பு தீனநாத் ஆர்திகர்), 1900 திசம்பர் 29 அன்று கோவாவின் மங்கேசி கிராமத்தில் பிறந்தார். இவரது தந்தை கணேஷ் பட் நவதே ஆர்திகர் ஒரு கர்கடே பிராமணச் சமூகத்தைச் சேர்ந்தவர். அவர் கோவாவின் புகழ்பெற்ற மங்கேசி சிவன் கோவிலில் பூசாரியாக பணியாற்றினார். இவரது தாயார் யேசுபாய் (சில சமயங்களில் யேசுபாய் ரானே என்று அழைக்கப்பட்டார்) கோவாவின் தேவதாசி சமூகத்தைச் சேர்ந்தவர். இது இப்போது கோமந்தக் மராத்தா சமாஜம்என்று அழைக்கப்படுகிறது. குடும்பம் கோவாவின் மங்கேசி கிராமத்தில் வாழ்ந்ததாலும், இவர் அங்கே பிறந்ததாலும், இவருக்கு "மங்கேசுகர்" என்ற குடும்பப்பெயர் வழங்கப்பட்டது. தற்செயலாக, மங்கேசு என்பது மங்குசே கோயிலில் வழிபடும் தெய்வத்தின் பெயராகவும் இருந்தது.
# தீனநாத் மங்கேசுகர்

## தொழில்

இவர் தனது ஐந்து வயதில் பாபா மசேல்கரிடமிருந்து இசைப் பாடங்களை கற்கத் தொடங்கினார். இவர் குவாலியர் பள்ளியில் சீடராகவும் இருந்தார். கயனாச்சார்யா பண்டிட் இராமகிருட்டிண புவா வழேயின் பலவகை மற்றும் ஆக்கிரமிப்பு பாணியால் இவர் ஈர்க்கப்பட்டார். தனது இளமை பருவத்தில், பிகானேருக்குச் சென்று, கிரானா கரானாவைச் சேர்ந்த பண்டிட் மணி பிரசாத்தின் தந்தை பண்டிட் சுக்தேவ் பிரசாதிடமிருந்து பாரம்பரிய இசையில் முறையான பயிற்சியைப் பெற்றார். இவர் தனது 11 வயதில் கிர்லோசுகர் இசை மண்டலியிலும், கிர்லோசுகர் நாடக மண்டலியில் சேர்ந்தார். பின்னர், இவர் கிர்லோசுகர் மண்டலியை விட்டு வெளியேறி, தனது நண்பர்களான சிந்தமன்ராவ் கோல்கத்கர் , கிருட்டிணாராவ் கோலாபுரே ஆகியோருடன் சேர்ந்து பல்வந்த் மண்டலியை உருவாக்கினார். இந்த புதிய குழுவில் இராம் நரேஷ் கட்கரியின் ஆதரவு இருந்தது. ஆனால் குழு அமைக்கப்பட்ட சிறிது காலத்திலேயே; கட்கரி 1919 சனவரியில் இறந்து போனார்.
# தீனநாத் மங்கேசுகர்

## சொந்த வாழ்க்கை

### முதல் திருமணம்

மகாராட்டிராவின் தல்னர் நகரத்தின் ( துலே மற்றும் ஜள்காவ் இடையே ஒரு வளமான தொழிலதிபரான சேத் அரிதாசு ராம்தாசு லாட் என்பவரின் மகளான நர்மதா என்பவருடன் 1922 இல் திருமணம் நடந்தது. இவர்களுக்கு லத்திகா என்ற மகள் பிறந்து, குழந்தை பருவத்திலேயே இறந்துவிட்டார். அதன்பிறகு இவரது மனைவியும் இறந்து போனார்.
# தீனநாத் மங்கேசுகர்

## சொந்த வாழ்க்கை

### இரண்டாவது திருமணம்

இவர் தனது முதல் மனைவியின் சகோதரி செவந்தி என்பவரை 1927 இல் இரண்டாவது திருமணம் செய்து கொண்டார்.
இந்தத் திருமணத்தின் மூலம் இவர்களுக்கு லதா மங்கேஷ்கர், மீனா, ஆஷா போஸ்லே,உஷா மங்கேஷ்கர், மற்றும் இருதநாத் என்ற ஐந்து குழந்தைகள் பிறந்தனர்.
# தீனநாத் மங்கேசுகர்

## இறப்பு

1942 ஏப்ரல் மாதத்தில் புனேவில் தனது 41 வயதில் இறந்தார். இவரது குடும்பத்தினர் புனேவில் தீனநாத் மங்கேசுகர் மருத்துவமனை மற்றும் ஆராய்ச்சி மையத்தை அமைத்துள்ளனர்.
# இராம் கணேஷ் கட்கரி

**இராம் கணேஷ் கட்கரி** (Ram Ganesh Gadkari) (மே 26, 1885 - சனவரி 23, 1919) இவர் இந்தியாவின் மகாராட்டிராவைச் சேர்ந்த மராத்தி கவிஞரும், நாடக ஆசிரியரும், நகைச்சுவையாளருமாவார்.  
மராத்தி இலக்கியத்தில் தற்கால மாற்றத்தில் எழுத்தாளர்களில் ஒருவரான இவர், கோவிந்தராஜ் என்ற புனைப் பெயரில் கவிதைகளையும், பலராம் என்ற புனைப் பெயரில் நகைச்சுவைக் கட்டுரைகளையும் எழுதினார். இவர் தனது சட்டப் பெயரில் நாடகங்களை எழுதினார்.
# இராம் கணேஷ் கட்கரி

## ஆரம்ப கால வாழ்க்கை

குசராத்தின் நவ்சாரி மாவட்டத்தில் உள்ள கணதேவி நகரில் மராத்தி சந்திரசேனியா கயஸ்தா பிரபு குடும்பத்தில் 1885 மே 26 அன்று இவர் பிறந்தார். இவர் 1918 சனவரி 23 அன்று நாக்பூருக்கு அருகிலுள்ள சோனரில் இறந்தார்.  
இவரது தந்தை கணேஷ் ரகுநாத் (வாசுதேவ்) கட்கரி 1893 செப்டம்பர் 24 அன்று இறந்தார். வறுமை இவரது முறையான கல்விக்குத் தடையாக இருந்தது. இவர் தனது உயர்நிலைப் பள்ளி கல்வியை 19 வயதில் முடித்து புனேவின் பெர்குசன் கல்லூரியில் சேர்ந்தார். கணிதத் தேர்வில் தேர்ச்சி பெற்ற இவர், கல்லூரியில் முதல் ஆண்டின் இறுதியில் தனது கல்வியைக் கைவிட்டார். பின்னர், தனது தீவிர இலக்கிய ஆர்வங்களைத் தொடரும்போது கற்கத் தொடங்கினார்.  
இவருக்கு 19 வயது வரை மராத்தி பேச வராது. பின்னர், மராத்தி, சமசுகிருதம் மற்றும் ஆங்கில இலக்கியங்களை விரிவாகப் படித்து படித்தார். இவர் குறிப்பாக சமசுகிருத நாடக ஆசிரியர்களான காளிதாசன், பவபூதி ஆகியோரின் படைப்புகளை விமர்சன ரீதியாக ஆய்வு செய்தார். தனது சகாப்தத்தின் நவீன மராத்தி கவிஞர்கள் கேசவசுதா, சிறீபாத் கிருட்டிணா கோல்கர், ஞானேஷ்வர், மோரோபந்த் போன்ற முந்தைய கால மராத்தி கவிஞர்கள்; மற்றும் சேக்சுபியர், பெர்சி செல்லி, மார்க் டுவைன் போன்ற ஆங்கில எழுத்தாளர்கள்.
# இராம் கணேஷ் கட்கரி

## சொந்த வாழ்க்கை

இவர், இரண்டு முறை திருமணம் செய்து கொண்டார். இவரது முதல் மனைவி சீதாபாய் இவரை விட்டு விலகியிருந்தார், ஆனால் சில சமகாலத்தவர்களின் கூற்றுப்படி, அவரை இவர் கைவிட்டதாகத் தெரிகிறது. இவரது இரண்டாவது மனைவி ரமா இவரை விட சுமார் 17 வயது இளையவர். ஆனால் இதுவும் மிகவும் மகிழ்ச்சியான திருமணமாக இல்லை.
# இராம் கணேஷ் கட்கரி

## இலக்கியப் பணி

35 வருட குறுகிய காலத்திற்குள், கட்கரி நான்கு முழுமையான நாடகங்கள், மூன்று முடிக்கப்படாத நாடகங்கள், 150 கவிதைகள் மற்றும் சில நகைச்சுவையான கட்டுரைகளை எழுதியுள்ளார். (தான் இறந்த நாளில், *பாவ பந்தன்* என்ற நாடகத்தை சில மணிநேரங்களுக்கு முன்பே எழுதி முடித்தார். ) இலக்கிய விமர்சகர்கள் இவரது படைப்புகள் அனைத்தும் மிக உயர்ந்த திறமை வாய்ந்தவை என்று தீர்மானித்துள்ளனர்.  
தானேவின் வளமான கலாச்சார பாரம்பரியத்தை பாதுகாக்கும் நோக்கில், தானே நகராட்சி மன்றம் 1979 ஆம் ஆண்டில் ரங்காயத்தான் என்ற ஒரு நாடக அரங்கத்தை உருவாக்கி அதற்கு இராம் கணேஷ் கட்கரி எனப் பெயரிடப்பட்டது. இந்த அரங்கம் பல்வேறு நாடகங்களையும் கலாச்சார நிகழ்ச்சிகளையும் நடத்தி வருகிறது. புனே நகரத்திலும் நன்கு அறியப்பட்ட சம்பாஜி பூங்காவில் கட்கரியின் சிலை நிறுவப்பட்டுள்ளது. கட்கரி தனது முழுமையற்ற நாடகமான 'ராஜசான்யாசி' என்ற நாடகத்தில் சம்பாஜியை மோசமாக சித்தரித்தாகக் கூறி மராத்திய தீவிரவாதக் குழுவான சம்பாஜி படைப்பிரிவின் செயற்பாட்டாளர்களால் இந்த சிலை பிடுங்கப்பட்டு முத்தா ஆற்றில் வீசப்பட்டது. இந்திய தேசிய காங்கிரசின் தலைவர் *நிதேஷ் ரானே* இதற்கு தான்தான் காரணம் என்றும், சிலையை அகற்றுவதற்காக 2016 ஆம் ஆண்டுக்கு முன்னதாகவே ஒரு வெகுமதியை அறிவித்ததாகவும், குற்றம் சாட்டப்பட்டவர் மேற்கொண்ட செயலுக்கு பெருமை தெரிவிப்பதாகவும் கூறி எரிச்சலூட்டும் கருத்துக்களை தெரிவித்தார்.
# சந்தோசு மாதவன்

**சந்தோசு மாதவன்** (*Santosh Madhavan*, 7 சூன் 1960 – 6 மார்ச் 2024) **'அமிர்த சைதன்யா** என்ற பெயரில் இயங்கிய ஓர் இந்திய ஆன்மீக குரு ஆவார். ஐக்கிய அரபு அமீரகத்தில் மோசடியில் ஈடுபட்டதற்காக சந்தோசு மாதவன் 2004 ஆம் ஆண்டு முதல் இன்டர்போல் என்ற காவல்துறை நிறுவனத்தால் தேடப்பட்டார். இவர் 2002 ஆம் ஆண்டில் 400,000 திர்காம் பண மோசடி செய்ததாக துபாயைச் சேர்ந்த இந்தியப் பெண் செராபின் எட்வின் குற்றம் சாட்டினார். சந்தோசு மாதவன் தனது பெற்றோரின் பெயரில் சாந்திதீராம் என்ற பெயரில் ஒரு அறக்கட்டளையை நிறுவியிருந்தார். பண மோசடி செய்ததற்காக இவர் 2008 ஆம் ஆண்டு மே மாதம் 18 அன்று கொச்சின் அருகே கைது செய்யப்பட்டார்.
சிறார் மீதான பாலுணர்வு நாட்டம் கொண்ட ஒரு குற்றவாளி எனவும் நிருபிக்கப்பட்டார். சிறுமிகளை துன்புறுத்தி ஆபாச வீடியோக்களை தயாரித்ததாக குற்றம் சாட்டப்பட்டார். காவல்துறை காவலில் இருந்தபோது மார்பு வலி குறித்து புகார் அளித்து மருத்துவமனையில் அனுமதிக்கப்பட்டார். 2009 ஆம் ஆண்டு மே மாதம் 20 அன்று இரண்டு சிறுமிகளை பாலியல் வன்கொடுமை செய்ததற்காக இவருக்கு 16 ஆண்டுகள் சிறைத்தண்டனை விதிக்கப்பட்டது.
# எக்சானைட்டு

**எக்சானைட்டு** *(Hexanite)* என்பது 20 ஆம் நூற்றாண்டின் ஆரம்பத்தில் முதல் உலகப் போருக்கு முன்னர் செருமானியப் பேரரசின் கடற்படைக்காக உருவாக்கப்பட்ட ஒரு செருமானிய இராணுவ வெடிபொருளாகும். டி.என்.டி எனப்படும் டிரை நைட்ரோ தொலுவீன் வெடிபொருள் பற்றாக்குறை காரணமாக இது உருவாக்கப்பட்டது. டிரை நைட்ரோ தொலுவீன் வெடிபொருளை விட எக்சானைட்டு குறைந்த சக்தி வெடிபொருளாகும். எக்சானைட்டு எடையால் 60% டி.என்.டி மற்றும் 40% எக்சாநைட்ரோடைபீனைலமீன் என்ற பொதுவான வாய்ப்பாட்டைக் கொண்ட ஒரு வெடிபொருளாகும்.  
பொதுவாக நீருக்கடி கடற்படை ஆயுதங்களில் எக்சானைட்டு பயன்படுத்தப்பட்டது. ஜி7ஏ மற்றும் ஜி7ஈ வரிசைத் தொடர் நீர்மூழ்கிக் குண்டுகள், 300 கிலோகிராம் (660 பவுண்டு) அலுமினியத்தால் மூடப்பட்ட மிதவை குண்டுகள், நங்கூரமிடப்பட்ட நீர்மூழ்கிப் படகிலிருந்து 200, 300 அல்லது 500 மீட்டர் தொலைவு இலக்கை தாக்கவல்ல மின்காந்த விசை காந்த நீர்மூழ்கிக் குண்டுகள் போன்றவற்றை இதற்கு எடுத்துக்காட்டாகக் கூறலாம்.  
எக்சானைட்டு வெடிபொருள் வழக்கற்றுப் போனதாகக் கருதப்படுகிறது, எக்சானைட்டு நிரப்பப்பட்ட ஆயுதங்கள் இரண்டாம் உலகப் போரிலிருந்து வெடிக்காத வெடிபொருள் வடிவத்தில் இருக்கின்றன.  
சப்பானியர்கள் எக்சானைட்டை இரண்டாம் உலகப் போரில் வெடிக்கும் கலவை வகை 97 & 98 ஆகப் பயன்படுத்தினர். .
# 2020 பீகார் சட்டப் பேரவைத் தேர்தல்

**2020 பீகார் சட்டப் பேரவைத் தேர்தல்** என்பது மூன்று கட்டங்களாக 235 சட்டப் பேரவைத் தொகுதிகளுக்கு நடைபெறும் தேர்தல். முதல் கட்டம் 28 அக்டோபர் அன்று 71 தொகுதிகளுக்கும் இரண்டாம் கட்டம் நவம்பர் 3 அன்று 93 தொகுதிகளுக்கும் மூன்றாம் கட்டம் நவம்பர் 7 அன்று 78 தொகுதிகளுக்கு நடைபெறும். நவம்பர் 10 அன்று வாக்கு எண்ணிக்கை நடைபெறும். நவம்பர் 29 அன்று இப்போதுள்ள சட்டப் பேரவை முடிவுக்கு வருவதால் அதற்கு முன்பு தேர்தல் நடத்தி புதிய சட்டப் பேரவை உறுப்பினர்களை தேர்ந்தெடுக்க இந்திய தேர்தல் ஆணையம் செப்டம்பர் 25 அன்று தேர்தல் நடைபெறும் என அறிவித்தது. சென்ற தேர்தலில் ஐக்கிய சனதா தளம் மகாபந்தன் என்ற பெரும் கூட்டணியில் போட்டியிட்டு முதல்வர் பதவியை பெற்றது. எனினும் 2017இல் அக்கூட்டணியை விட்டு விலகி பாசகவின் தேசிய சனநாயக கூட்டணியில் இணைந்தது. இத்தேர்தல் முடிவில் பாரதிய ஜனதா கட்சி தலமையிலான தேசிய ஜனநாயகக் கூட்டணி வெற்றி பெற்று ஐக்கிய ஜனதா தளத்தின் முதல்வர் வேட்பாளர் நிதிஷ் குமார் பிகார் மாநில முதலமைச்சராகத் தேர்ந்தெடுக்கப்பட்டார்.
# 2020 பீகார் சட்டப் பேரவைத் தேர்தல்

## பட்டியல்

செப்டம்பர் 25 அன்று இந்திய தேர்தல் ஆணையம் பீகார் சட்டப் பேரவைக்கு தேர்தல் நடைபெறும் என அறிவித்தது.  
| தேர்தல் நிகழ்வு | கட்டம் |  |  |
| --- | --- | --- | --- |
| தேர்தல் அறிக்கை அறிவிக்கப்பட்டது | 1 அக்டோபர் 2020 | 9 அக்டோபர் 2020 | 13 அக்டோபர் 2020 |
| வேட்பு மனுவை அளிப்பதற்கான இறுதி நாள் | 8 அக்டோபர் 2020 | 16 அக்டோபர் 2020 | 20 அக்டோபர் 2020 |
| வேட்பு மனுவை சோதிக்கும் நாள் | 9 அக்டோபர் 2020 | 17 அக்டோபர் 2020 | 21 அக்டோபர் 2020 |
| வேட்பு மனுவை விலக்கிக்கொள்வதற்கான இறுதி நாள் | 12 அக்டோபர் 2020 | 19 அக்டோபர் 2020 | 23 அக்டோபர் 2020 |
| வாக்குப்பதிவு நாள் | 28 அக்டோபர் 2020 | 3 நவம்பர் 2020 | 7 நவம்பர் 2020 |
| மூலம்: Election Commission of India | } |  |  |
# 2020 பீகார் சட்டப் பேரவைத் தேர்தல்

## கூட்டணி

### தேசிய சனநாயகக் கூட்டணி

தேசிய சனநாயகக் கூட்டணியிலுள்ள ஐக்கிய சனதாதளத்தின் நிதிசு குமார் பீகாரின் முதல்வராக உள்ளார். சென்ற 2015 ஆம் ஆண்டு தேர்தலில் ஐக்கிய சனதா தளம் பாசக உள்ள தேசிய சனநாயகக் கூட்டணியை எதிர்த்து மாபெரும் கூட்டணி எனப்படும் மகாகாத்பந்தன் கூட்டணியில் போட்டியிட்டது. அப்போது ராசுட்ரிய லோக் சமதா கட்சி, இந்துசுத்தானி அவாமி மோர்ச்சா என்ற இரு சிறிய கட்சிகள் தேசிய சனநாயகக் கூட்டணியில் பாசகவுடன் இருந்தன. 2017ஆம் ஆண்டு ஐக்கிய சனதாதளம் கூட்டணியை முறித்ததால் மகாகாத்பந்தன் கூட்டணி ஆட்சியை இழந்தது, பாசக ஆதரவு தெரிவித்தது அதனால் நிதிசு குமாரின் ஆட்சி தப்பி தேசிய சனநாயகக் கூட்டணியின் ஆட்சி மலர்ந்தது. 2018 ஆம் ஆண்டு ராசுட்ரிய லோக் சமதா கட்சி, இந்துசுத்தானி அவாமி மோர்ச்சா ஆகியவை தேசிய சனநாயகக் கூட்டணியிலிருந்து விலகின.  
2020 ஆகத்தில் இந்துசுத்தானி அவாமி மோர்ச்சா மீண்டும் தேசிய சனநாயகக் கூட்டணியில் இணைந்தது. பின்பு அக்டோபர் 2020 விக்காசீல் இன்சான் இக்கூட்டணியில் இணைந்தது.  
2015 ஆம் ஆண்டு தேசிய சனநாயகக் கூட்டணியில் இருந்த லோக் சனசக்தி கட்சி ஐக்கிய சனதாதளத்தை கடுமையாக தாக்கிக்கொண்டிருந்தமையால் இக்கூட்டணியில் சலசலப்பு உருவாகியது. இதனால் பாசகவின் தேசிய தலைவர்கள் லோக் சனசக்தியின் தலைவர் சிராக் பாசுவானை டெல்லிக்கு அழைத்து பேசியதின் விளைவால் லோக் சனசக்தி தேசிய சனநாயகக் கூட்டணியில் இருந்து விலகி சனதாதளம் போட்டியிடும் அனைத்து தொகுதிகளில் மட்டும் போட்டியிடுவது என்றும் பாசகவை எதிர்த்து போட்டியிடுவதில்லை என்றும் முடிவாகியது. இதைத்தொடர்ந்து பல பாசக தலைவர்கள் லோக் சனசக்தியில் இணைந்தார்கள். குறிப்பாக மாநில துணை தலைவரும் தற்போது சட்டப் பேரவை உறுப்பினராக உள்ள இருவர் ஐக்கிய சனதாதளத்தை எதிர்க்க இணைந்தார்கள். பாசக அதிகாரபூர்வமாக லோக் சனசக்தியுடனான உறவை அக்டோபர் 2020 முறித்தது.  
அரசியல் விமர்சிகர்கள் தனியாக போட்டியிடுவதால் லோக் சனசக்தி கட்சி சில தொகுதிகளை கூடுதலாக வெல்லமுடியாது எனவும் அவர்கள் போட்டியிடுவது ஐக்கிய சனதா தளத்தின் வெற்றி வாய்ப்பை பாதிக்கவே என்றும் , தேர்தல் முடிவில் ஐக்கிய சனதா தளம் அதிக தொகுதிகள் பெற்று அவர்கள் கை மேலோங்குவதை தடுக்கவே பாசக இதை பின்னால் இருந்து இயக்கிறது என்று கருதுகிறார்கள். அதே சமயம் கூட்டணியின் முதல்வர் வேட்பாளராக நிதிசு குமாரையே காட்டுகிறார்கள்.  
| **1.** | ஐக்கிய சனதா தளம் | நிதிசு குமார் | 115 |  |  |  |
| --- | --- | --- | --- | --- | --- | --- |
| **2.** | பாசக | சஞ்சய் செய்சுவால் | 110 |  |  |  |
| **3.** | விக்காசீல் இன்சான் கட்சி | முகேசு சானி | 11 | சிரக் பஸ்வான் | 134 | } |
# 2020 பீகார் சட்டப் பேரவைத் தேர்தல்

## கூட்டணி

### மகாகாத்பந்தன்

மகாகாத்பந்தன் என்ற பெருங்கூட்டணியில் ஐந்து கட்சிகள் உள்ளன. ஐக்கிய முற்போக்கு கூட்டணியிலுள்ள ராசுட்டிரிய சனதா தளமும் இந்திய தேசிய காங்கிரசும் முதன்மையானவை. இடதுசாரி கட்சிகளும் இதில் உள்ளன.  
சென்ற 2015ஆம் ஆண்டு தேர்தலில் இக்கூட்டணியில் ஐக்கிய சனதா தளமும் இணைந்திருந்தது. இக்கூட்டணி அமைத்த அரசில் ஐக்கிய சனதா தளத்தின் நிதிசு குமார் முதல்வராக பொறுப்பேற்றிருந்தார். 2017ஆம் ஆண்டு இக்கூட்டணியில் இருந்து விலகி ஐக்கிய சனதா தளம் தேசிய சனநாயக கூட்டணியில் இணைந்ததை தொடர்ந்து இக்கூட்டணி அரசு ஆட்சியை இழந்தது. 2018இல் விக்காசீல் இன்சான் கட்சியும் இந்துசுத்தானி அவாமி மோர்ச்சாவும் 2019 சனவரியில் ராசுட்டிரிய சமதா கட்சியும் இக்கூட்டணியில் இணைந்தன . ஆனால் 2020 ஆகத்து-அக்டோபரில் இவ்மூன்று கட்சிகளும் இக்கூட்டணியில் இருந்து விலகின. 2015 தேர்தலில் தனியாக போட்டியிட்டு ஓர் தொகுதியில் கூட வெற்றி பெற முடியாததால் இம்முறை சமாச்வாதி கட்சி போட்டியிடாமல் இராசுட்டிரிய சனதா தளத்திற்கு ஆதரவு தருவதாக 2020 செப்டம்பர் அறிவித்தது.  
இத்தேர்தலில் இக்கூட்டணியுடன் இணைய இடதுசாரிகளான விடுதலைக்கான இந்தியப் பொதுவுடமைக் கட்சி (மார்க்சியம்-லெனினியம்), இந்தியப் பொதுவுடமைக் கட்சி , இந்தியப் பொதுவுடமைக் கட்சி (மார்க்சியம்) உடன் பேச்சுவார்த்தை நடைபெற்றது. இதைத்தொடர்ந்து சாதி அடிப்படையில் மட்டும் தொகுதிகளை பிரிக்காமல் சோதனை முயற்சியாக சாதியும் வர்க்கமும் என்ற அடிப்படையில் தொகுதிகளை பிரிக்கலாம் என்று முடிவானது. மண்டல் ஆணைக்குழுவின் பரிந்துரை நடைமுறைக்கு வந்ததும் பொதுவுடமை கட்சிகளின் செல்வாக்கு குறையத்தொடங்கியது. ஆனாலும் இந்தியப் பொதுவுடமைக் கட்சி (மார்க்சியம்-லெனினியம்), இந்தியப் பொதுவுடமைக் கட்சி தன் செல்வாக்கை சில பகுதிகளில் இழக்காததால் 2015 தேர்தலில் கூட்டணி இல்லாமல் போட்டியிட்டதில் அதிக தொகுதிகளை கைப்பற்றிய கட்சியாக இருந்தது. அக்டோபர் 3 சார்கண்ட் முக்தி மோர்ச்சா உடன் தொகுதி உடன்பாடு எட்டப்பட்டது ஆனாலும் அக்டோபர் 7 சார்கண்ட் முக்தி மோர்ச்சா விலகிக்கொண்டது.  
| **1.** | இராச்டிரிய ஜனதா தளம் | **தேஜஸ்வி யாதவ்** | 144 |
| --- | --- | --- | --- |
| **2.** | இந்திய தேசிய காங்கிரசு | மதன் மோகன் சா | 70 |
| **3.** | விடுதலைக்கான இந்தியப் பொதுவுடமைக் கட்சி (மார்க்சியம்-லெனினியம்) | திபன்கர் பட்டாச்சாரியா | 19 |
| **4.** | இந்திய பொதுவுடமைக் கட்சி | ராம் நரேசு பாண்டே | 6 |
| **5.** | இந்திய பொதுவுடமைக் கட்சி (மார்க்சியம்) | அவதேசு குமார் | 4 |
# 2020 பீகார் சட்டப் பேரவைத் தேர்தல்

## முடிவு

| வாக்குகள் | % | ±பெற்று வாக்கு % | போட்டியிட்ட தொகுதிகள் | வென்ற தொகுதிகள் | **+/−** |  |  |
| --- | --- | --- | --- | --- | --- | --- | --- |
| தேசகூ | ஐக்கிய சனதா தளம் | 6,484,414 | 15.39% | 1.44% | 115 | 43 | 28 |
| பாசக | 8,201,408 | 19.5% | 110 | 74 |  |  |  |
| விக்காசீல் இன்சான் கட்சி | 639,840 | 1.52% | 1.52% | 11 | 4 | 4 |  |
| இந்துசுத்தானி அவாமி மோர்ச்சா | 375,564 | 0.89% | 1.41% | 7 | 4 | 3 |  |
| மகாகாத்பந்தன் | இராச்டிரிய சனதா தளம் | 9,736,242 | 23.11% | 4.79% | 144 | 75 | 5 |
| இந்திய தேசிய காங்கிரசு | 3,995,003 | 9.5% | 2.82% | 70 | 19 | 8 |  |
| விடுதலைக்கான இந்தியப் பொதுவுடமைக் கட்சி (மார்க்சியம்-லெனினியம்) | 1,322,143 | 3.14% | 1.58% | 19 | 12 | 9 |  |
| இந்தியப் பொதுவுடைமைக் கட்சி | 349,489 | 0.83% | 0.57% | 6 | 2 | 2 |  |
| இந்திய மார்க்சிய பொதுவுடமை கட்சி | 274,155 | 0.65% | 0.05% | 4 | 2 | 2 |  |
| பெசமு | இராசுட்டிரிய லோக் சமதா கட்சி | 744221 | 1.77% | 0.82% | 104 | 0 |  |
| பகுசன் சமாச் கட்சி | 628944 | 1.49% | 0.60% | 80 | 1 | 1 |  |
| சனநாயக சமாச்வாதி சனதா தளம் | 25 | 0 |  |  |  |  |  |
| அனைத்திந்திய மஜ்லிசே இ முசுலிமீன் | 523,279 | 1.24% | 1.03% | 20 | 5 | 5 |  |
| சுகல்தேவ் பாரதிய சமாச் கட்சி | 5 | 0 |  |  |  |  |  |
| சமத்துவ சனவாடி கட்சி | 5 | 0 |  |  |  |  |  |
| சமுகூ | சன் அதிகார் கட்சி (லோக்தந்திரிக்) | 0 |  |  |  |  |  |
| ஆசாத் சமாச் கட்சி | 30 | 0 |  |  |  |  |  |
| இந்திய சமத்துவ சனநாயக கட்சி | 0 |  |  |  |  |  |  |
| பகுசன் முக்தி கட்சி | 0 |  |  |  |  |  |  |
| 243
! |  |  |  |  |  |  |  |
| செல்லுபடியான வாக்குகள் |  |  |  |  |  |  |  |
| செல்லாத வாக்குகள் |  |  |  |  |  |  |  |
| '''வாக்கு செலுத்தியவர்கள் |  |  |  |  |  |  |  |
| வாக்கு செலுத்தாதவர்கள் |  |  |  |  |  |  |  |
| வாக்கு செலுத்த தகுதியானவர்கள் |  |  |  |  |  |  |  |
# 2020 பீகார் சட்டப் பேரவைத் தேர்தல்

## முதலமைச்சர் தேர்வு

இத்தேர்தல் முடிவில் வெற்றி பெற்ற ஐக்கிய ஜனதா தளம் மற்றும் பாரதிய ஜனதா கட்சிகளின் தேசிய ஜனநாயகக் கூட்டணியின் முதல்வர் வேட்பாளர் நிதிஷ் குமார், பிகார் மாநில முதலமைச்சராக தேர்ந்தெடுக்கப்பட்டார்.
# விஜய் கோபர்கர்

**வித்யாதர் கோபர்கர்** (Vidyadhar Koparkar) (பிறப்பு 1962) இவர் இந்துஸ்தானி இசைப் பாடகராவார்.
# விஜய் கோபர்கர்

## ஆரம்பகால வாழ்க்கை

இவர், புனேவைச் சேர்ந்தவர். இவரது தந்தை புகழ்பெற்ற கீர்த்தங்கர் ஆவார். இவருக்கு ஒரு தோல் மருத்துவராக இருந்த ஒரு சகோதரர் இருந்தார். கோபர்கர் மகாராட்டிரா கல்வி சங்கங்கள், பெருகேட் பாவ் பள்ளியில் பயின்றார். பின்னர் புனே பொறியியல் கல்லூரியில் உலோகவியலில் முதுகலைப் பட்டம் பெற்றா. மேலும், ஒரு சிறிய அளவிலான உற்பத்தி ஆலையை நடத்தி வருகிறார்.  
இவர், தனது எட்டு வயதில் தனது இசை பயிற்சியைத் தொடங்கினார். எட்டு ஆண்டுகளாக மதுசூதன் பட்வர்தன் என்பவரை தனது குருவாகக் கொண்டுள்ளார். இதைத் தொடர்ந்து புகழ்பெற்ற கலைஞரான வசந்த்ராவ் தேசுபாண்டேவின் கீழ் ஐந்து ஆண்டுகள் பயிற்சியும், பின்னர் பண்டிட் ஜிதேந்திர அபிசேக்கியின் கீழ் ஏழு ஆண்டுகள் பயிற்சியும் பெற்றார்.
# விஜய் கோபர்கர்

## தொழில்

இவருக்கு வெவ்வேறு கரானாக்களைச் சேர்ந்த இசையாசிரியர்கள் பயிற்சி அளித்துள்ளனர். அது இவரது பாடலில் பிரதிபலிக்கிறது. 1983 முதல் 1990 வரை ஆறு ஆண்டுகளாக 'சுரசிறீ பிரதிஷ்டான்' மூலமாகவும், கந்தர்வ மகாமண்டலின் 'பண்டிட் இராம்கிருட்டிண வேழு புரஸ்கார்' மூலமாகவும் சுதிர் பட்கே வழங்கிய உதவித்தொகை உட்பட பல கௌரவங்களைப் பெற்றுள்ளார்.  
அமெரிக்கா, கனடா, மத்திய கிழக்கு, பாரிஸ் இங்கிலாந்து உட்பட உலகம் முழுவதும் இசை நிகழ்ச்சிகளை நிகழ்த்தியுள்ளார். ஒவ்வொரு ஆண்டும் இந்தியாவின் புனேவில் நடைபெறும் மதிப்புமிக்க 'சவாய் கந்தர்வ இசை விழாவில்' இவர் இரண்டு முறை நிகழ்ச்சிகளை நிகழ்த்தினார்.  
அகில இந்திய வானொலியிலும், தூர்தர்ஷனிலும் தரப்படுத்தப்பட்ட கலைஞராகவும் இருக்கிறார்.
# விஜய் கோபர்கர்

## மாணவர்கள்

இவர், பல ஆண்டுகளாக இசை பாடங்களை மாணவர்களுக்கு அளித்து வருகிறார். இவரது மாணவர்களில் பாடகர்கள், மூத்தக் கலைஞர் சவுரவ் தேசுபாண்டே, இலலித் தேசுபாண்டே, ஈதக், இரிசிகேசு ரனதே, பிரசக்த ரனதே, இவரது மகனான தேஜாசு, மகளான சுருதி ஆகியோர் உள்ளனர்.
# இரிசிகேசு ரனதே

**இரிசிகேசு ரனதே** (Hrishikesh Ranade)(பிறப்பு: 1981 அக்டோபர் 18) இவர் மராத்தித் திரையுலகில் ஓர் இந்திய பின்னணி பாராவார். இவர் இந்தி, மராத்தி மற்றும் வேறு சில இந்திய மொழிகளிலும் பாடல்களைப் பாடியுள்ளார். இவர் *ஐடியா சா ரி கா மா பா மகாராட்டிராச்சா அஜச்சா ஆவாஜ்* விருதினை வென்றுள்ளார்.
# இரிசிகேசு ரனதே

## குழந்தைப் பருவம்

இவர்,இசைக் குடும்பத்தைச் சேர்ந்தவர், இவரது தந்தை பிரமோத் ரனதேவும் நன்கு அறியப்பட்ட மராத்தி பாடகராவார். பண்டிட் விஜய் கோபர்கர், சேகர் கும்போஜ்கர் ஆகியோரிடமிருந்து ஆரம்ப பயிற்சியினைப் பெற்றார். பின்னர் 2013 ஆம் ஆண்டில், இவர் இங்கிலாந்து, ஐரோப்பா போன்ற நாடுகளின் சுற்றுப்பயணத்தில் சிரேயா கோசலுடன் சென்றார். அதில் இவர்கள் ஐரோப்பாவின் பல்வேறு இடங்களில் பாடினர். இது 100 ஆண்டுகால பாலிவுட்டின் கொண்டாட்டமாக இருந்தது. இருவரும் பாலிவுட்டின் புகழ்பெற்ற பின்னணிப் பாடகர்களுக்கு அஞ்சலி செலுத்தினர். இலண்டனின் *வெஸ்ட்மின்ஸ்டரில்* உள்ள *ராயல் ஆல்பர்ட்* அரங்கத்தில் இவர்கள் ஒரு சிறந்த நிகழ்ச்சியைக் கொண்டிருந்தனர். 2013 மே 17 அன்று இருவரும் ஐக்கிய அரபு அமீரகத்தில் உள்ள சார்ஜா துடுப்பாட்டச் சங்க மைதானத்தில் நிகழ்ச்சியை நிகழ்த்தினர்.  
- 2015 சனவரி 10 அன்று புனே,இன்ஃபோசிஸ் நிறுவனத்தில் நடந்த நேரடி இசை நிகழ்ச்சியில் சிரேயா கோசலுடன் பாடினார்.
- சனிவார்வாடா திருவிழாவிலும் இவர் தனது நிகழ்ச்சியை நிகழ்த்தினார்.
- மிர்ச்சி இசை விருதுகள் என்ற மராத்தி விருது வழங்கும் நிகழ்ச்சியிலும் இசை நிகழ்ச்சியை நிகழ்த்தினார்.
# இரிசிகேசு ரனதே

## சொந்த வாழ்க்கை

இவர், பாடகர் பிரஜ்கா ஜோஷி என்பவரை மணந்தார். இவர்க்ளுக்கு ஒரு மகள் உள்ளார்.
# சுதிர் பத்கே

**சுதிர் பத்கே** (Sudhir Phadke) , (1919 சூலை 25 - 2002 சூலை 29) இவர் இந்தியாவின் புகழ்பெற்ற மராத்தி பாடகரும், இசையமைப்பாளரும் ஆவார். இவர் மராத்தி திரையுலகின் சின்னமாகவும், மராத்தி மெல்லிசை மன்னராகவும் ஐந்து தசாப்தங்களாக கருதப்பட்டார். மராத்தியைத் தவிர, பல இந்தி படங்களிலும் இவர் பாடி இசையமைத்துள்ளார்.  
இவரது புனைபெயர் பாபுஜி என்பதாகும்
# சுதிர் பத்கே

## சுயசரிதை

இவர் 1919 சூலை 25 அன்று கோலாப்பூரில் பிறந்தார். இவரது பிறந்த பெயர் இராம் பத்கே, ஆனால் பின்னர் அவர் *எச்.எம்.வி* நிறுவனத்திற்காக ஒரு பாடலை இயற்றியபோது தனது பெயரை 'சுதிர்' என்று மாற்றிக்கொண்டார். கோலாப்பூரில் மறைந்த வாமனராவ் பாத்தியேவிடமிருந்து இவர் குரலிசையைக் கற்றுக் கொண்டார். 1941 இல் *எச்.எம்.வி* உடன் தனது வாழ்க்கையைத் தொடங்கிய பின்னர், 1946 இல் பிரபாத் திரைப்பட நிறுவனத்தில் இசை இயக்குநராக சேர்ந்தார். தனது நீண்ட தொழில் வாழ்க்கையில், பல மராத்தி மற்றும் இந்தி படங்களுக்கு இசை அமைத்தார். இவர் ஒரு பின்னணி பாடகராகவும் இருந்தார். இவர் தனது சக பாடகி இலலிதா தீல்கரை மணந்தார். இவர்களின் மகன் சிறீதர் பத்கேயேயும் (பிறப்பு 1950) ஒரு இசையமைப்பாளராகவும், பாடகராகவும் இருக்கிறார்.  
கவிஞர் ஜி. டி. மதுல்கரின் கவிதைகளை அடிப்படையாகக் கொண்ட *கீத் ராமாயணம்*, இவரது மிகவும் பிரபலமான படைப்புகளில் ஒன்றாகும். இந்த நிகழ்ச்சி அகில இந்திய வானொலியில் 1955–56 வரை ஒலிப்பரப்பப்பட்டது. இந்த நிகழ்ச்சியின் மேடை நிகழ்ச்சிகள் இன்றும் பெரும் கூட்டத்தை ஈர்க்கின்றன. அனைத்து 56 பாடல்களுக்கும் இவர் இசையமைத்தார். மேலும் அவை வானொலியில் இவராலும் மாணிக் வர்மா, இலலிதா தீல்கர், லதா மங்கேஷ்கர், வசந்த்ராவ் தேசுபாண்டே, ராம் பதக், உஷா ஆத்ரே போன்ற வெவ்வேறு பாடகர்களால் பாடப்பட்டன.  
தனது வாழ்க்கையின் கடைசி நாட்களில், இந்திய சுதந்திர போராட்ட வீரர் விநாயக் தாமோதர் சாவர்க்கரின் வாழ்க்கை குறித்த இந்தித் திரைப்படத்தை தயாரிப்பதில் இவர் ஈடுபட்டிருந்தார். வீர் சாவர்க்கர் திரைப்படம் பொது நன்கொடைகளால் நிதியளிக்கப்பட்டது. இந்த படத்திற்கு கடைசியாக பாடி இசை அமைத்தார்.  
இவர் கோவா சுதந்திர இயக்கத்துடன் தீவிரமாக ஈடுபட்டார். மேலும் இந்தியாவின் சுதந்திரத்திற்குப் பிந்தைய போராட்டத்தில் 60 ஆண்டுகளுக்கும் மேலாக ராஷ்டிரிய சுயம்சேவக் சங்கத்துடன் இணைந்திருந்தார். இவர் அமெரிக்காவில் 'இந்தியப் பாரம்பரிய அறக்கட்டளை'யின் முக்கிய உத்வேகமாகவும் நிறுவன உறுப்பினராகவும் இருந்தார்.
# சுதிர் பத்கே

## திரைப்படவியல்

இவர் ஒரு இசை இயக்குநராக 111 படங்களுக்கு இசையமைத்திருந்தார். அவற்றில் 21 படங்கள் இந்தியில் உள்ளன . பிரபல இந்திய பாடகர்களான ஆஷா போஸ்லே, லதா மங்கேஷ்கர் ஆகியோருடன் இவர் பல படங்களில் பணியாற்றினார்.
# சுதிர் பத்கே

## இறப்பு

இவர் மும்பையில் 2002 சூலை 29 அன்று மூளையில் குருதிப்பெருக்கு காரணமாக இறந்தார். இவரது உடல் மத்திய மும்பையில் உள்ள தாதரில் உள்ள வீர் சாவர்க்கர் நினைவிடத்தில் வைக்கப்பட்டு, பல அபிமானிகள் இறுதி அஞ்சலி செலுத்தினர்.
# சுதிர் பத்கே

## நினைவு

மும்பை புறநகர்ப் பகுதியான போரிவலி மற்றும் தாகிசார் இடையே கிழக்கு மற்றும் மேற்கை இணைக்கும் தொடருந்து பாதைக்கும், தாகிசர் ஆற்றுக்கு மேலே செல்லும் ஒரு மேம்பாலத்திற்கும் இவரது பெயரிடப்பட்டது.  
மும்பை புறநகர்ப் பகுதியான பாண்டுப் (மேற்கு) நகரில் உள்ள பாண்டுப் கிராம சாலை சங்கீத்கர் சுதிர் பத்கே மார்க் என பெயரிடப்பட்டது.
# நித்தீசு ராணா

**நித்தீசு ராணா** (Nitish Rana பிறப்பு: 27 டிசம்பர் 1993) ஓர் இந்திய முதல் தரத் துடுப்பாட்ட வீரர் ஆவார். இவர் உள்நாட்டு துடுப்பாட்டத்தில் தில்லி அணிக்காக விளையாடுகிறார். பன்முக வீரரான இவர் இடது கை மட்டையாளராகவும் வலது கை எதிர்ச்சுழல் பந்து வீச்சாளராகவும் விளையாடுகிறார். இந்தியன் பிரீமியர் லீக்கில் (ஐபிஎல்) கொல்கத்தா நைட் ரைடர்சு அணிக்காக விளையாடுகிறார்.
# நித்தீசு ராணா

## உள்நாட்டுத் துடுப்பாட்டம்

ராணா 2015–16 ரஞ்சி கோப்பையில் தனது முதல் தரத் துடுப்பாட்டத்தில் அறிமுகமானார், அந்த போட்டித் தொடரில் 557 ஓட்டங்கள் 50.63 சராசரியில் எடுத்தார். மேலும் தில்லி துடுப்பாட்ட அணியில் அதிக ஓட்டங்கள் இவருடையது ஆகும். 2015–16 விஜய் ஹசாரே கோப்பையில் 218 ஓட்டங்களுடன் அணியின் இரண்டாவது அதிக ஓட்டங்கள் எடுத்த வீரராக இருந்தார்.  
2018 சனவரி 2018 ஐபிஎல் ஏலத்தில் கொல்கத்தா நைட் ரைடர்ஸ் இவரை ஏலத்திலில் எடுத்தது அதன் முதல் அந்த அணிக்காக விளையாடி வருகிறார்.
# பச்சீம் பதக்

**பச்சீம் கிரிசு பதக்** (Pashchim Girish Pathak 17 பிறப்பு நவம்பர் 1976) ஓர் இந்திய துடுப்பாட்ட விளையாட்டின் நடுவர் ஆவர். இவர் 2012 ஆம் ஆண்டில் இரண்டு பெண்கள் ஒருநாள் பன்னாட்டு போட்டிகளில் நடுவராக செயல்பட்டார். 2014 ஆம் ஆண்டு முதல் இந்தியன் பிரீமியர் லீக் துடுப்பாட்டப் போட்டி ஆட்டங்களில் நடுவராக செயல்பட்டு வருகிறார்.
# அனில் தண்டேகர்

**அனில் தண்டேகர்** (**Anil Dandekar** பிறப்பு 3 மே 1968) ஓர் இந்திய துடுப்பாட்ட விளையாட்டின் நடுவர் ஆவார். இந்தியாவில் இவர் 2015–16 ரஞ்சி கோப்பை, 2015–16 விஜய் ஹசாரே கோப்பை மற்றும் 2015–16 சையத் முஷ்டாக் அலி கொப்பை போன்ற முதல் தரத் துடுப்பாட்ட போட்டிகளில் துடுப்பாட்ட நடுவராக செயல்பட்டு வருகிறார்.
# விடுதலைப்புலிகள் (பத்திரிகை)

**விடுதலைப்புலிகள்** என்பது தமிழீழ விடுதலைப் புலிகளின் அதிகாரபூர்வப் பத்திரிகையாகும்.
# விடுதலைப்புலிகள் (பத்திரிகை)

## ஆரம்பம்

இப்பத்திரிகை 1984இல் விடுதலைப்புலிகளின் தலைவர் வேலுப்பிள்ளை பிரபாகரன் அவர்களால் தமிழ்நாட்டில் ஆரம்பித்து வைக்கப் பட்டது. பன்னிரண்டு பத்திரிகைகள் தமிழ்நாட்டில் இருந்து வெளியாகின. அன்ரன் பாலசிங்கம் அவர்கள் பத்திரிகையின் மேற்பார்வையாளராகச் செயற்பட்டார்.
# விடுதலைப்புலிகள் (பத்திரிகை)

## இடைநிறுத்தம்

1986இல் விடுதலைப்புலிகளின் தலைவர் வேலுப்பிள்ளை பிரபாகரன் அவர்கள் தமிழநாட்டிலிருந்து வெளியேறி தமிழீழத்துக்கு வந்ததும் 'விடுதலைப்புலிகள்' பத்திரிகை அச்சாவது நின்று போனது. அதைத் தொடர்ந்து நடைபெற்ற இந்திய – புலிகள் போர்க்காலத்திலும் பத்திரிகை வெளிவரவில்லை.
# விடுதலைப்புலிகள் (பத்திரிகை)

## மீண்டும் ஆரம்பம்

1990 இல் இந்திய இராணுவம் ஈழத்தை விட்டு வெளியேறியதைத் தொடர்ந்து 1990, பெப்ரவரி மாதத்தில் தமிழீழ விடுதலைப்புலிகளின் தலைவர் வேலுப்பிள்ளை பிரபாகரன் அவர்கள் மீண்டும் இப் பத்திரிகையை ஆரம்பிக்கும் படி ஆணையிட்டிருந்தார். அதைத் தொடர்ந்து விடுதலைப்புலிகள் பத்திரிகையின் 13வது ஏடு 1990, ஏப்ரல் 15 இல் தமிழீழத்தில் வெளியானது.
# புத்ததேவ் தாசு குப்தா

**புத்ததேவ் தாசு குப்தா** (Buddhadev Das Gupta) (1 பிப்ரவரி 1933 - 15 சனவரி 2018) இவர் இந்திய பாரம்பரிய இசைக் கருவியான சரோத் வாசித்த இசைக்கலைஞராவார். இவர் இந்தியாவின் கொல்கத்தாவில் வசித்து வந்தார். 'நிம்பசு' இசைத்தட்டு நிறுவனத்தின் *தி ராகா கைடில்* இடம்பெற்ற கலைஞர்களில் இவரும் ஒருவர்.
# புத்ததேவ் தாசு குப்தா

## ஆரம்பகால வாழ்க்கை

இவர், 1933 பிப்ரவரி 1 அன்று இந்தியாவின் பாகல்பூரில் பிரபுல்லா மோகன் தாசு குப்தா, பபானி ஆகியோருக்கு பிறந்தார். இவரது தந்தை தொழில் ரீதியாக மாவட்ட நீதிபதியாக இருந்தார். மேலும், இசையில் ஆர்வம் கொண்டிருந்தார்.  
1948 இல் தனது மெட்ரிகுலேசன் தேர்வில் இரண்டாவது இடத்தைப் பிடித்தார். பின்னர் சிபூரின் வங்காள பொறியியல் மற்றும் அறிவியல் பல்கலைக்கழகத்தில் இயந்திரப் பொறியியல் பயின்றார். இவரது வாழ்க்கையின் பிற்பகுதியில், 2010 பிப்ரவரி 16 அன்று, பல்கலைக்கழகம் இவருக்கு கெளரவ முனைவர் பட்டம் வழங்கியது.  
மிகச் சிறிய வயதிலேயே, இவர் சரோத் மேதையான ராதிகா மோகன் மைத்ராவிடமிருந்து சரோத் பாடங்களை எடுக்கத் தொடங்கினார். அனைத்திந்திய வானொலியில் இவரது முதல் நிகழ்ச்சி விருந்தினர் கலைஞராக இருந்தது. இறுதியில் வானொலியில் 17க்கும் மேற்பட்ட தேசிய நிகழ்ச்சிகளை நிகழ்த்தினார்.
# புத்ததேவ் தாசு குப்தா

## விருதுகள்

2011 ஆம் ஆண்டில், இவருக்கு இந்திய அரசு பத்மசிறீ விருதினை வழங்கியது. ஆனால் இவர் "மிகத் தாமதமாக வழங்கப்பட்டது" என்று கூறி அதை நிராகரித்தார். 2012 சனவரியில், இவருக்கு பத்ம பூசண் விருது வழங்கப்பட்டது. இவருக்கு 1993 ல் சங்கீத நாடக அகாதமி விருதும், 2011 ல் தாகூர் ரத்னா விருதும் வழங்கப்பட்டது.
# புத்ததேவ் தாசு குப்தா

## இறப்பு

இவர், 2018 சனவரி 15 அன்று தெற்கு கொல்கத்தாவில் உள்ள தனது இல்லத்தில் இருதய நோயால் தனது 84 வயதில் இறந்தார். மேற்கு வங்க முதல்வர் மம்தா பானர்ஜி இவரது மரணம் பாரம்பரிய இசைத்துறையில் ஒரு வெற்றிடத்தை உருவாக்கியுள்ளது என்றார்.
# ராதிகா மோகன் மைத்ரா

**ராதிகா மோகன் மைத்ரா** (Radhika Mohan Maitra) (1917-1981) இவர் ஓர் இந்திய சரோத் கலைஞராவார். மேலும், நரேந்திர நாத் தார், கல்யாண் முகர்ஜியா, புத்ததேவ் தாசு குப்தா, சஞ்சய் பந்தோபாத்யாய், அபனீந்திர மைத்ரா, சமரேந்திர நாத் சிக்தார், மைக்கேல் ராபின்சு போன்ற பல சிறந்த இசைக்கலைஞர்களின் குருவுமாவார். 20 ஆம் நூற்றாண்டின் சரோத் இசையில் மைத்ரா ஒரு செல்வாக்கு மிக்கவராக கருதப்பட்டு 'சங்கீதாச்சார்யா' என்ற பட்டத்தைப் பெற்றார். 1971 இல் சங்கீத நாடக அகாதமி விருது வழங்கப்பட்டவர்களில் இவரும் ஒருவர்.
# ராதிகா மோகன் மைத்ரா

## ஆரம்ப வாழ்க்கை

இவர், இசைக்கலைஞர்களின் வழிவந்த ஒரு பெங்காலி ஜமீந்தார் குடும்பத்தில் இருந்து வந்தவர். இவரது தாத்தா, லலித் மோகன் மைத்ரா தபலா இசைக்கலைஞராக இருந்தார். இவரது தந்தை, பிரஜேந்திர மோகனும் சரோத் கலைஞராவார். மேலும் இவரது தாய் சித்தார் கற்றுக் கொண்டிருந்தர். இவரது தாத்தாவால் ஆதரிக்கப்பட்டவர்களில் முகமது அமீர்கானும், ராதிகாவின் குருவாகவும், முதன்மை ஆசிரியராகவும் செயல்பட்டவர் இவர்தான். இருப்பினும் மாணவர்கள் இவரது அனுமதியுடன் பிற கருவிகளையும் இசை பாணிகளையும் கற்றுக்கொனர். மைத்ரா தனது இசை பயிற்சிக்கு மேலதிகமாக , கொல்கத்தா பல்கலைக்கழகத்தால் வழங்கப்பட்ட தத்துவத்தில் முதுகலைப் பட்டமும், சட்ட பட்டமும் பெற்றிருந்தார். இவர் சிறிது காலம் தத்துவத்தை கற்பித்தார். மேலும் பல புத்தகங்களை எழுதிய ஒரு பிரபல இசைக்கலைஞராகவும் இருந்தார்.
# ராதிகா மோகன் மைத்ரா

## சுற்றுப்பயணம்

மைத்ரா 1950களில் ஒரு இசைக்கலைஞராக முக்கியத்துவம் பெற்றார். இவர் இந்தியாவிலும் உலகின் பிற இடங்களிலும் இசை நிகழ்ச்சிகளுக்கு தேவைப்பட்டபோது. வானொலி ஒலிப்பதிவுகளைத் தவிர, ஆப்கானித்தான், ஆத்திரேலியா, நியூசிலாந்து, பிலிப்பீன்சு, சீனா போன்ற நாடுகளில் இந்திய அரசு ஏற்பாடு செய்த கலாச்சார பிரதிநிதிகளின் ஒரு பகுதியாக இவர் இசை நிகழ்ச்சிகளை நிகழ்த்தினார். மேலும் 1975 ஆம் ஆண்டில் அமெரிக்காவின் அரசு சாரா சுற்றுப்பயணத்திலும் இசை நிகழ்ச்சிகளை நிகழ்த்தினார்.
# ராதிகா மோகன் மைத்ரா

## திருமணம்

1944 சூலையில் இவர் சுசாங்க் "அரச குடும்பத்தைச் சேர்ந்த" இலலிதா என்ற பெண்ணை மணந்தார்.
# ராதிகா மோகன் மைத்ரா

## இறப்பு

மைத்ரா 1981 இல், தனது 64 வயதில், ஒரு விபத்தில் இறந்தார்.
# நரேந்திர நாத் தார்

**நரேந்திர நாத் தார்** (Narendra Nath Dhar) (பிறப்பு 1954 செப்டம்பர் 7) இவர் ஓர் இந்திய பாரம்பரிய இசைக்கலைஞர் ஆவார். இவர் சரோத் என்ற கருவியை வாசிக்கிறார். ஷாஜகாபூர் / குவாலியர் சேனியா கரானாவின் (பாணி) மிகச்சிறந்த நிபுணர்களில் ஒருவரான இவர் தனது தூய்மையான பாணியிலான வாசிப்பிற்காக மட்டுமல்லாமல், தனது சொந்த வளர்ந்து வரும் பாணியிலும் அறியப்படுகிறார்.
# நரேந்திர நாத் தார்

## ஆரம்பகால வாழ்க்கையும், பயிற்சியும்

இவர், தனது ஆரம்ப பயிற்சியை தனது தந்தை மறைந்த நேமாய் சந்த் தாரின் கீழ் சரோத்தில் தொடங்கினார். இவரது தந்தையின் ஆரம்பகால மறைவு கற்றல் மற்றும் வளர்ச்சியைப் பின்தொடர்வதில் தடையாக இருக்கவில்லை. இவர் பண்டிட் சமரேந்திர நாத் சிக்தர் என்பவரின் கீழ் பயிற்சி தொடங்கினார். சமரேந்திர நாத் சிக்தர், அப்போதைய பண்டிட் ராதிகா மோகன் மைத்ராவின் சீடராவார். 1969 ஆம் ஆண்டில், மைத்ரா இவரை தனது பயிற்சியின் கீழ் கொண்டுவந்தார். மேலும் அவரது தலைமுறையின் மிக அற்புதமான திறமைகளில் ஒருவராக இவரை வடிவமைப்பதில் முக்கியப் பங்கு வகித்தார். இவரது இசை வலிமை உஸ்தாத் அம்ஜத் அலி கானின் கீழ் மேலும் கௌரவத்தைப் பெற்றது.
# நரேந்திர நாத் தார்

## இசை பாணி

தார் தனது இசை பாணியை மையமாக உண்மையாக வைத்திருப்பதற்கும், தனது விளக்கக்காட்சிகளுக்கு ஒரு சொந்த அடையாளத் தொடர்பைக் கொடுத்ததற்கும் பாராட்டப்பட்டார். இவர் உலகெங்கிலும் உள்ள பார்வையாளர்களை தனது தலைமுறை மற்றும் கடந்த காலத்தின் சிறந்த கலைஞர்களின் காலமற்ற பாடல்களைக் கொண்டு வந்துள்ளார்..
# நரேந்திர நாத் தார்

## நிகழ்ச்சிகளும், தொழிலும்

இவரது திறமை பல ஆண்டுகளாக இந்தியாவிலும் வெளிநாட்டிலும் உள்ள பார்வையாளர்களால் முறையாக அங்கீகரிக்கப்பட்டுள்ளது. இவர், இந்தியாவின் மதிப்புமிக்க இசை மாநாடுகளில் மூத்த இசைக்கலைஞர்கள் மற்றும் நடனக் கலைஞர்களுடன் அரங்கத்தைப் பகிர்ந்து கொண்டார். 1970 ஆம் ஆண்டில் கருவி இசையில் அனைத்திந்திய வானொலி இசை போட்டியில் பரிசு வென்ற இவருக்கு, சரோத்தில் தீவிர பயிற்சிக்காக இந்திய அரசாங்கத்தின் கலாச்சாரத் துறையிலிருந்து தேசிய உதவித்தொகை வழங்கப்பட்டது. 1975 முதல் 1978 வரை 1995 ஆம் ஆண்டில், கருவி இசைத்துறையில் சிறப்பான பங்களிப்பு செய்ததற்காக உத்தரப் பிரதேச அரசால் மதிப்புமிக்க நௌசாத் விருது இவருக்கு வழங்கப்பட்டது. 2000 ஆம் ஆண்டில் உத்தரபிரதேச சங்கீ நாடக அகாதமியால் அதமி விருதும் இவருக்கு வழங்கப்பட்டது. ஒரு வழக்கமான வானொலி மற்றும் தூர்தர்ஷன் கலைஞரான இவரது இசையை எச்.எம்.வி நிறுவனம் 'கோல்டன் டேலண்ட்ஸ் ஆஃப் எச்.எம்.வி' என்ற தலைப்பைக் கொண்ட ஒலி நாடாக்களை வெளியிட்டுள்ளது.
# க. வெங்கடபதி

**கண்ணுசாமி வெங்கடபதி** *(Kannusamy Venkatapathy பிறப்பு 15 சூன் 1946)* ஆங்கில முன்னெழுத்து கொண்டு கே. வெங்கடபதி என அழைக்கப்படும் இவர் இந்தியாவின் தமிழ்நாடு மாநிலத்தைச் சேர்ந்த திமுக அரசியல்வாதியாவார். 14வது மக்களவை உறுப்பினராக இருந்தார். தமிழ்நாட்டின் கடலூர் மக்களவைத் தொகுதியிலிருந்து இவர் தேர்ந்தெடுக்கப்பட்டார்.  
2004 ஆம் ஆண்டு இவர் பதினான்காவது மக்களவை அமைச்சரவையில் சட்டம் மற்றும் நீதித்துறையின் இணை அமைச்சராக இருந்தார்.
# பள்ளிகொண்டா உத்தர ரங்கம் கோயில்

**பள்ளிகொண்டா உத்தர ரங்கம் கோயில்**, என்பது தமிழ்நாட்டில் வேலூர் மாவட்டத்தில் பள்ளிகொண்டாவில் அமைந்துள்ளது.
# பள்ளிகொண்டா உத்தர ரங்கம் கோயில்

## தொன்மம்

திருமகளுக்கும், கலைமகளுக்கும் தங்களில் யார் பெரியவர் என்ற விவாதம் ஏற்பட்டது. இந்தப் பிரச்னை குறித்து கலைமகள் பிரம்மனிடம் கேட்டபோது திருமகளே உயர்ந்தவர் என்று முடிவு கூறினார். இதனால் கோபம் கொண்ட கலைமகள் கணவனிடம் கோபித்துக் கொண்டு பூலோகத்துக்கு வந்து சஹய பர்வதத்தில் வசிக்கிறாள்.  
பிரம்மாவுக்கோ தனிமை. சத்யவிரத சேத்திரத்தில் ஓர் அசுவமேத யாகம் செய்ய முனைகிறார். கலைமகள் அந்த யாகத்தை அழிக்க விரைகிறாள். நதி உருவில் பெருக்கெடுத்து யாகசாலைக்குள் புக எண்ணுகிறாள். பிரம்மா தம் தந்தை மகா விஷ்ணுவிடம் சரண் அடைகிறார். முன்னமேயே அம்பரீஷ முனிவர் தவத்துக்கு இரங்கிப் பூலோகத்தில் அவருக்குக் காட்சி தருவதாக ஒத்துக் கொண்டிருக்கிறார் அவர். ஆகவே, முனிவருக்குக் கொடுத்த வாக்கை நிறைவேற்றவும், பிரமனது வேண்டு கோளைப் பூர்த்தி பண்ணவும், விரைந்து இப்பூமிக்கு இறங்கி, பெருக்கெடுத்து வரும் ஆற்றுக்குக் குறுக்கே சங்கு சக்ரதாரியாய், ஆதிசே சயனனாகத் தெற்கே தலையும் வடக்கே காலுமாகப் பள்ளிகொண்டு விடுகிறார், பாலாறாய்ப் பெருகி வந்த சரஸ்வதியை மேற்கொண்டு போக விடாமல் தடுத்து விடுகிறார். அம்பரீஷருக்கும் சேவை சாதிக்கிறார். கல்வியறிவால் ஏற்படும் அகங்காரத்திற்கு அணை போட்டு, அறிவை வளரச் செய்யும் பெருமாளாக, இப்பள்ளி கொண்டான் உத்தர ரங்கத்திலே பள்ளி கொள்கிறார்.
# பள்ளிகொண்டா உத்தர ரங்கம் கோயில்

## கோயில்

சந்நிதித் தெருவில் உள்ள தேரடியில் இருக்கும் சிறிய திருவடி கோயிலில் அஞ்சலி அஸ்தராக ஆஞ்சநேயர் இருக்கிறார். இவருக்கு மேற்கே நடந்தால் திருவந்திக் காப்பு மண்டபம் கோபுர வாசல் எல்லாம் கடந்து கோயிலை அடையவேண்டும். கோயிலுக்கு அருகே உள்ள ஒரு சிறு மாடத்தில் மேற்கே தலையும், கிழக்கே காலும் நீட்டிக் கொண்டு, ஒரு சிறு ரங்கநாதர் இருக்கிறார். கஸ்தூரி ரங்கர் என்ற இவரை அங்குள்ளவர்கள் சோட்டா ரங்கநாதர் என்றும் அழைக்கின்றனர். தென்னகத்தின் மீது முகம்மதியர்கள் படையெடுத்துக் கோயில்களை சூறையாடிக் கொண்டு வந்த போது, இந்தத் தலத்தில் உள்ளவர்கள் பள்ளி கொண்டானைக் காப்பாற்றக் கருவறைக்கு முன் ஒரு பெரிய சுவர் எழுப்பி, அவருக்குப் பதிலாக இந்தச் சிறிய ரங்கநாதரை உருவாக்கி, வெளியே கிடத்தியிருக்கிறார்கள். கோயிலுக்குள் நுழைந்த முகமதியர், இவர்தானா உங்கள் சாமி? இது என்ன சோட்டா சாமி?’ என்று சொல்லிவிட்டுத் திரும்பி விட்டார்கள் என்பது செவிவழி செய்தி.  
கருவறையில் இருக்கும் பள்ளி கொண்டான் நல்ல ஆஜானுபாகுவாக. கிரீடம், குண்டலம், திருமண்காப்பு, வேட்டி, உத்தரீயம் போன்றவற்றை சாத்திக் கொண்டு, திருவனந்தாழ்வான் என்னும் ஆதிசேஷன் மேல் பள்ளி கொண்டிருக்கிறார். ஸ்ரீதேவி அவரது கையைத் தாங்கப், பூதேவி திருவடிகளை வருடிக் கொண்டிருக்கிறாள். நாபிக் கமலத்தில் நான்முகன் உள்ளார்  
கோயிலின் மேலப்பிராகாரத்திலே இராமன், கண்ணன், ஆண்டாள் முதலிய மூவருக்கும் தனித்தனிக் கோயில்கள் உள்ளன. கோயில் பிராகாரத்தின் தென்மேற்கு மூலையில் முன் மண்டபத்தோடு கூடிய ஒரு சிறிய கோயிலில் சீதாலட்சுமண சமேதனாக ராமன் நின்று கொண்டிருக்கிறார். சுமார் நான்கடி உயரமுள்ள அச் சிலாவடிவங்கள் மிகவும் அழகு வாய்ந்தவை.
ராமர் சந்நிதிக்கு சற்று வடக்கே வெண்ணை உண்ணும் கண்ணனுக்கு சிறு கோயில் உள்ளது. இதற்கு சற்று வடக்கே ஆண்டாள் சந்நிதி உள்ளது.
# பள்ளிகொண்டா உத்தர ரங்கம் கோயில்

## கல்வெட்டுகள்

கோயிலில் உள்ள கல்வெட்டுகளில் வழியாக இக்கோயில் கி.பி. பத்தாம் நூற்றாண்டில் இருந்த விக்ரம சோழன் காலத்துக்கு முன்னாகவே கட்டப்பட்டிருக்க வேண்டும் என்று தெரிகிறது. விக்ரம சோழன் கீழ்ச்சிற்றரசனாக இருந்த குலசேகர சாம்புவராயன் செய்துள்ள தானங்களைப் பற்றியும், பல்லவ மன்னன் நந்திவர்மன் மகன் கம்பவர்மன் செய்துள்ள தானங்களைப் பற்றியும், கல்வெட்டுகள் இங்கே உண்டு. பத்தாம் நூற்றாண்டின் முற்பகுதியிலே இந்த ஊருக்கு நந்திவர்ம சதுர்வேதி மங்கலம் என்ற பெயர் வழங்கியது அறியவருகிறது.
# நூரா அல்-பதி

**நூரா 'அப்துல்லாஹ் அல்-பதி** (Nura 'Abd Allah al-Badi) ஓர் ஓமான் நாட்டின் கவிஞர் ஆவார். இவர் 1969 ஆம் ஆண்டு பிறந்தார்.
# நூரா அல்-பதி

## தனிபட்ட வாழ்க்கை மற்றும் கல்வி

இவர் அல் புரைமி என்ற பகுதியில் வசித்து வருகிறார். இவர் அஜ்மான் பல்கலைக்கழகத்தின் மொழிகள் மற்றும் மொழிபெயர்ப்புக் கல்லூரியில் கல்விப் பயின்றார். மேலும் கல்வித்துறையில் தொழில் ரீதியாகவும் பணியாற்றினார்.
# நூரா அல்-பதி

## படைப்புகள்

இவரது லி-எல்-ஷாஹின் ஜினா ஹர் (*தி பால்கன் ஹஸ் எ ஃப்ரி விங்)* என்ற கவிதை தொகுப்பு எகிப்தின் கெய்ரோவில் வெளியிடப்பட்டது. ஐக்கிய அரபு அமீரகத்தில் வெளியாகும் *அல் கலீஜ்* என்ற செய்திதாளுக்கு வாரந்திர கட்டுரை பகுதியிலும் எழுதியுள்ளார். இவரது வானொலித் தொடரான *கலிமத் அல்-ஹக்* (*உண்மையான வார்த்தை* ) அபுதாபி வானொலிக்காக உருவாக்கப்பட்டது. மேலும் சுற்றுச்சூழல் கருப்பொருள்கள் குறித்து *சாவத் அல்-ஆர்ட்* (*பூமியின் குரல்)* என்ற ஓப்பரெட்டாவின் உரையையும் எழுதியுள்ளார். இவரது கவிதைகளும் தொகுக்கப்பட்டுள்ளன.
# மிசா பாரதி

**மருத்துவர் மிசா பாரதி** (Dr. Misa Bharti) (நீ யாதவ்) பீகார் மாநிலத்தைச் சேர்ந்த இந்திய அரசியல்வாதி ஆவார். இவர் லாலு பிரசாத் யாதவ் மற்றும் ராப்ரி தேவியின் மகளாவார். 2014-ஆம் ஆண்டில், இவர் பாடலிபுத்ரா மக்களவைத் தொகுதியில் தோல்வியுற்றார். இவரை வெற்றிகொண்டவர் பாஜகவில் சேர்ந்த ஆர்ஜேடி அதிருப்தியாளரான ராம் கிருபால் யாதவ் ஆவார். மிசா பாரதி 2019-ஆம் ஆண்டு நடைபெற்ற தேர்தலிலும் பாடலிபுத்ரா தொகுதியிலிருந்து சுமார் 38000 வாக்கு வித்தியாசத்தில் தோற்றார். 2016-ஆம் ஆண்டு ஜூன் மாதம் நடைபெற்ற மாநிலங்களவை தேர்தலில் பீகாரைச் சேர்ந்த ராம் ஜெத்மலானியுடன் போட்டியின்றி தேர்ந்தெடுக்கப்பட்டார்.
# மிசா பாரதி

## ஆரம்பகால வாழ்க்கை மற்றும் கல்வி

மிசா பாரதி 1976 ஆம் ஆண்டில் பீகார் மாநிலத்தின் முன்னாள் முதல்வர்களான லாலு பிரசாத் யாதவ் மற்றும் ராப்ரி தேவி ஆகியோருக்கு மகளாகப் பிறந்தார். உள்நாட்டு பாதுகாப்பு அவசரக்கால கால பராமரிப்பு சட்டத்தின்கீழ் (மிசா) லாலு சிறையில் அடைக்கப்பட்டதன் நினைவாக மிசா எனப் பெயரிடப்பட்டார். இவர் தனது பெற்றோரின் ஒன்பது குழந்தை. ஏழு மகள்களில் மூத்தவர். இவரது சகோதரர்கள் இருவர். மிசா 1993ஆம் ஆண்டில் டாடா ஸ்டீல் ஒதுக்கீட்டில் பாட்னா மருத்துவக் கல்லூரியில் மருத்துவப் படிப்பில் சேர்ந்தார். பின்னர் பாதுகாப்பு காரணங்களுக்காக பாட்னா மருத்துவக் கல்லூரி மருத்துவமனைக்கு மாற்றப்பட்டார். மகப்பேறு மருத்துவத்தில் சிறப்பிடம் பெற்ற மிசா மருத்துவப் பாடத்தில் அதிக மதிப்பெண் பெற்றவர் வரிசையில் இடம் பிடித்தார்.
# மிசா பாரதி

## தனிப்பட்ட வாழ்க்கை

மிசா பாரதி 1999ஆம் ஆண்டு திசம்பர் 10ஆம் நாள் கணினி பொறியாளரான சைலேசு குமாரை மணந்தார். இந்தத் தம்பதியருக்கு இரண்டு மகள்கள் மற்றும் ஒரு மகன் என மூன்று குழந்தைகள், உள்ளனர். மிசா துடுக்கான மனநிலை உடையவராக அறியப்படுகிறது.
# மிசா பாரதி

## அரசியல் வாழ்க்கை

மிசா பாரதி 2014 மக்களவைத் தேர்தலில் பாடலிபுத்ராவிலிருந்து இராச்டிரிய ஜனதா தளம் சார்பில் போட்டியிட்டார். லாலு யாதவின் நம்பகமான தோழரான இராம் கிருபால் யாதவிடம் தோற்றார். ஜூன் 2016ல் மாநிலங்களவைத் தேர்தலுக்கான ராச்டிரிய ஜனதா தளக் கட்சியின் வேட்பாளராகப் போட்டியிட்டார். பீகாரைச் சேர்ந்த ராம் ஜெத்மலானியுடன் போட்டியின்றி தேர்ந்தெடுக்கப்பட்டார். மிசா மீண்டும் 2019 மக்களவைத் தேர்தலில் பாடலிபுத்ராவில் மீண்டும் போட்டியிட்டு பாரதிய ஜனதா கட்சியின் வேட்பாளரான ராம் கிருபால் யாதவிடம் தோற்றார்.
# ரோசு தீவு (அந்தமான்)

**ரோசு தீவு** (Rose Island,) சில நேரங்களில் **சிறிய நீல் தீவு** என்று அழைக்கப்படுகிறது. அந்தமான் தீவுகளில்<nowiki/>மக்கள் வசிக்காத தீவுகளில் இதுவும் ஒன்றாகும். இது இந்திய ஒன்றிய பகுதியான அந்தமான் நிக்கோபார் தீவுகளின் ஓர்பகுதியான தெற்கு அந்தமான் மாவட்டத்தைச் சார்ந்த நிர்வாக பகுதியாக உள்ளது  
இத்தீவு போர்ட் பிளேரின் வடகிழக்கில் 40 கிலோ மீட்டர் தொலைவில் அமைந்துள்ளது.
# ரோசு தீவு (அந்தமான்)

## சொற்பிறப்பியல்

இத்தீவிற்கு முன்னாள் ஃபீல்ட் மார்ஷல் ஹக் ரோஸின் பெயரிடப்பட்டுள்ளது.
# ரோசு தீவு (அந்தமான்)

## வரலாறு

இத்தீவின் மலையடிவாரத்தில் கலங்கரை விளக்கம் ஒன்று அமைந்துள்ளது. இக் கலங்கரை விளக்கத்தின் கோபுரத்தை அடைய 70 படிகள் உள்ளன. கலங்கரை விளக்கம் கவனிக்கப்படாத அமைப்பாக உள்ளது. பராமரிப்பு ஊழியர்களுக்கு நீர்த்தேக்க தொட்டி மற்றும் ஓய்வு அறை உள்ளது. ஒளியில் சுழலும் டிஏ (கரைந்த அசிட்டிலீன் ) எரிவாயு பர்னர் மற்றும் எரிவாயு மோட்டார் கொண்ட பாதரச தொட்டியில், மூன்றாம் வரிசை சுழலும் பார்வை அமைப்பு உள்ளது. இவை அனைத்தும் எம்/எஸ் பிபிடி, பாரிஸ் நிறுவனத்தினால் வழங்கப்பட்டவை. சிஐ கோபுரத்தின் மேல் விளக்கு அமைப்பு நிறுவப்பட்டுள்ளது. இந்த கலங்கரை விளக்கம் 1969ஆம் ஆண்டு ஏப்ரல் 14ஆம் நாளில் இயக்கப்பட்டது. சுழற்சி முறையில் அடிக்கடி ஏற்பட்ட தோல்விகள் காரணமாக, சுழலும் ஒளியியல் அமைப்பு அகற்றப்பட்டு, வெட்டுகளுடன் மெருகூட்டப்பட்ட ஒளி அமைப்பு 1978ல் நிறுவப்பட்டது. டிஏ வாயுடன் கூடிய பர்னர் டிஏ கேஸ் ஃப்ளாஷரால் சூரிய வால்வுடன் மாற்றப்பட்டது. இதனால் டிஏ வாயுவின் நுகர்வு குறைந்தது, இனால் ஒளியின் அடர்வும் குறைந்தது.  
டிஏ வாயு விநியோகத்தில் பற்றாக்குறை ஏற்பட்டதால் சூரிய சக்தியின் இயக்கத்தில் மாற்றுவது அவசியமானது. எனவே சூரிய ஒளி மூலத்தை அதே பார்வையில் அதே பீடத்தில் 12V 100W அலசன் விளக்குடன் மாற்றியமைக்கப்பட்டது. இவ்வமைப்பு 1993ஆம் ஆண்டு அக்டோபர் 18ஆம் நாள் முதல் செயல்பாட்டுக்கு வந்தது.
# ரோசு தீவு (அந்தமான்)

## நிலவியல்

இந்த தீவு ரிச்சியின் தீவுக்கூட்டத்தினைச் சார்ந்தது. இது 4 கிலோ மீட்டர் தொலைவில் நீல் தீவின் தெற்கே அமைந்துள்ளது. இது இப்பகுதியில் 'சோட்டா' நீல் ('சிறிய நகம்') என்று அழைக்கப்படுகிறது.
# ரோசு தீவு (அந்தமான்)

## நிர்வாகம்

அரசியல் ரீதியாக, ரோசு தீவு போர்ட் பிளேர் வட்டத்தின் கீழ் உள்ள நிர்வாகப் பகுதியாகும்.
# ரோசு தீவு (அந்தமான்)

## புள்ளிவிவரங்கள்

இத்தீவில் மக்கள் எவரும் வசிக்கவில்லை.
# தலக்கைசா தீவு

**தலக்கைசா தீவு** (Talakaicha Island) அந்தமான் தீவுகளின் தீவுகளில் ஒன்றாகும். இது இந்திய ஒன்றிய பகுதியான அந்தமான் நிக்கோபார் தீவுகளின் பகுதியான வடக்கு மற்றும் மத்திய அந்தமான் நிர்வாக மாவட்டத்தைச் சார்ந்தது. இத் தீவு போர்ட் பிளேயருக்கு வடக்கே 65 கிலோ மீட்டர் தொலைவில் அமைந்துள்ளது.
# தலக்கைசா தீவு

## நிலவியல்

மேற்கு பரட்டாங்கு குழுவிற்குச் சொந்தமானது இத்தீவு இசுபைக் தீவிற்கும் போனிங் தீவிற்கும் இடையில் அமைந்துள்ளது.
# தலக்கைசா தீவு

## நிர்வாகம்

அரசியல்ரீதியாக, தலக்கைசா தீவு, பாராடாங் தீவு ரங்கத் வட்டத்தின் நிர்வாகத்தின் கீழ் வருகின்றது.
# ஜான்சி இராணி தேசிய கடல் பூங்கா

**ஜான்சி இராணி தேசிய கடல் பூங்கா** வங்காள விரிகுடாவில் உள்ள அந்தமான் மற்றும் நிக்கோபார் தீவுகளில் அமைந்துள்ளது. சுமார் 256 சதுர கிலோ மீட்டர் பரப்பில் 1996ஆம் ஆண்டு, ஜான்சியின் இராணி இலட்சுமிபாய் (1828-58) நினைவாகப் பெயரிடப்பட்டது. இது ரிச்சியின் தீவுக்கூட்டத்தில் அமைந்துள்ளது. இது போர்ட் பிளேயரிலிருந்து 30 கி.மீ. தூரத்தில் அமைந்துள்ளது. இங்குப் பவளப்பாறைகள், அலையாத்திக் காடுகள் உள்ளன.
# எகிப்திய மம்மியின் வாய் திறப்புச் சடங்கு

வின் பூசாரி மம்மியின் வாய்த் திறப்பு சடங்கை நடத்துதல்]]  
மன்னரின் கல்லறைச் சுவரில் மம்மியின் வாய்த் திறப்புச் சடங்கின் போது மாமிசத்தை படையல் போடும் சிற்பம்]]  
, இறந்த துட்டன்காமன் மம்மியின் வாய்த் திறப்புச் சடங்கை நடத்தும் சுவர் ஓவியம்]]  
**மம்மியின் வாய்த் திறப்புச் சடங்கு** (**opening of the mouth ceremony**) பண்டைய எகிப்தியர்கள் இறுதிச் சடங்குகளின் போது செய்யப்படும் சடங்குகளில் ஒன்றாகும். இந்த இறுதிச் சடங்கு பழைய எகிப்து இராச்சிய காலம் (கிமு 2686) முதல், எகிப்தை ஆண்ட கிரேக்க தாலமி வம்சம் காலம் (கிமு 305 - கிமு 30) வரை நடைமுறையில் இருந்தது. மறு வாழ்ககியில் நம்பிக்கை உடைய பண்டைய எகிப்தியர்கள், இறந்தவர் மறுவாழ்வின் போது, மூச்சு விடுவதற்கும், பேசுவதற்கும், உணவு உண்பதற்கும், நீர் குடிப்ப்பதற்கும் வாய் திறப்பு சடங்கின் போது இறப்பு, இறந்தோர் உடலைப் பதப்படுத்தல் மற்றும் கல்லறைக் காவல் கடவுளான இன்புவின் பூசாரி மம்மியின் சவப்பெட்டி மீதான வாய்ப்பகுதி மேல் ஒரு துளையிட்டு வாய்த் திறப்புச் சடங்கை நடத்துவர். வாய் திறப்பு சடங்கின் போது ஒப்பாரி வைத்து அழுவதற்கு பெண்கள் இருப்பர்.
# எகிப்திய மம்மியின் வாய் திறப்புச் சடங்கு

## இதனையும் காண்க

- இறந்தோர் நூல்
- பண்டைய எகிப்தியர்களின் இறுதிச் சடங்குகள்
- கல் சவப்பெட்டி
- அன்கு
- சென் மோதிரம்
- நார்மெர் கற்பலகை
# சந்திரநாத் சாத்திரி

பண்டிட் **சந்திரநாத் சாத்திரி** (Pandit Chandra Nath Shastri) ( 23 திசம்பர் 1948), தற்போது கொல்கத்தாவை தளமாகக் கொண்ட இந்தியாவின் முன்னணி கைம்முரசு இணைக் கலைஞர்களில் ஒருவராவார்.இவர் பாரம்பரிய இந்துஸ்தானி இசையின் பனாரசு கரானா பாணியைச் சேர்ந்தவர். அனைத்திந்திய வானொலியின் ஓய்வு பெற்ற பணியாளர் கலைஞரான இவர், பொது-தொலைக்காட்சி ஒளிபரப்பாளராக தூர்தர்ஷனுக்காக தவறாமல் நிகழ்ச்சிகளை நிகழ்த்தினார். இவர் ஒரு சோதிட நிபுணருமாவார்.
# சந்திரநாத் சாத்திரி

## ஆரம்பகால வாழ்க்கையும், குடும்பமும்

இவர்மேற்கு வங்காளத்தின் கொல்கத்தாவின் தக்குரியா பகுதியில் நன்கு அறியப்பட்ட பிராமணக் குடும்பத்தில் பிறந்த இவர் ஒரு இசை சூழலில் வளர்க்கப்பட்டார். விரைவில் இவரது பெற்றோரும் குடும்பத்தினரும் வாரணாசிக்கு இடம் பெயர்ந்தனர். அங்கு இவர் பனாரசு கரானா பாணியில் பயிற்சி மேற்கொண்டார். கவிஞரும் பாடலாசிரியருமான இரவீந்திர நாத் தாகூரால் இவர் ஈர்க்கப்பட்டார். இவரது பாட்டி, திருமதி. இந்திரா தேவி ரவீந்திர நாத் தாகூரின் மருமகளாவார். இவரது தந்தை, மௌலிநாத் சாத்திரி, தொழில் ரீதியாக ஒரு மருத்துவராக இருந்தார். ஆனால் அவர் ஆன்மீக குருவாகவும், கைம்முரசு இணைக் கலைஞராகவும், இரவீந்திர நாத் தாகூரின் குரல் மாணவராகவும், *முக்திஸ்னன் (*1937), *சஞ்சரினி* (1963) போன்ற நாடகங்களில் இயக்கி நடித்துமிருந்தார். இவரது தாத்தா பிரியநாத் சாத்திரி விஸ்வ பாரதி பல்கலைக்கழகத்தின் முதல் மூன்று அறங்காவலர்களில் ஒருவராவார்.  
இவர், ஆன்மிகத்தையும் படிக்கிறார். இவரது தந்தை, மறைந்த மருத்துவர் மௌலிநாத் சாத்திரி, ஆன்மீக குருவான பிஜாய் கிருஷ்ணா கோஸ்வாமியின் பெரும் சீடராகவும், கிரண் சந்த் தர்பேஷ் ஜி மகாராஜின் சீடராகவும் இருந்தார். இவர் இசைக்கும் ஆன்மீகத்திற்கும் உள்ள தொடர்பை ஆராய்ச்சி செய்து இந்த தலைப்பில் ஆலோசனை வழங்குகிறார். இவர் ஒரு நிபுணர் சோதிடருமாவார்.
# வடக்கு பட்டன் தீவு தேசிய பூங்கா

**வடக்கு பட்டன் தீவு தேசிய பூங்கா** (*North Button Island National Park*) என்பது இந்தியாவின் கடற்கரையில் அந்தமான் நிக்கோபார் தீவுகளில் உள்ள தேசிய பூங்காவாகும். இந்த பூங்கா சுமார் பரப்பளவில் கடல்பசு, ஒங்கில்களின் உறைவிடமாக உள்ளது.  
வடக்கு பட்டன் தீவு தேசிய பூங்கா 1979ஆம் ஆண்டு அந்தமான் மாவட்டத்தில் அமைக்கப்பட்டது. இது அருகிலுள்ள நகரமான லாங் தீவிலிருந்து 16 கிலோ மீட்டர் தொலைவில் உள்ளது. அருகிலுள்ள விமான நிலையம் போர்ட் பிளேர் ஆகும், இது தொலைவில் அமைந்துள்ளது. பூங்காவினைப் பார்வையிடச் சிறந்த மாதங்கள் டிசம்பர் முதல் மார்ச் வரை ஆகும். பட்டன் தீவுகளுக்குச் சொந்தமான வடக்கு பட்டன் தீவின் பரப்பளவு ஆகும்.